# Europos Sąjungos L 303/2014

| | ISSN 1977-0723 |
| --- | --- |
| Europos Sąjungos
  oficialusis leidinys | L 303 |
| | |
| Leidimas lietuvių kalba | Teisės aktai | 57 tomas2014m. spalio 22d. |

ISSN 1977-0723

Europos Sąjungos

oficialusis leidinys

L 303

Leidimas lietuvių kalba

Teisės aktai

57 tomas2014m. spalio 22d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | REGLAMENTAI |
| | * | 2014 m. spalio 22 d. Komisijos įgyvendinimo reglamentas (ES) Nr. 1117/2014 dėl išankstinių tiesioginių išmokų mokėjimų nuo 2014 m. spalio 16 d. Latvijoje ir Lietuvoje | 1 |

Turinys

II   Ne teisėkūros procedūra priimami aktai

Puslapis

REGLAMENTAI

*

2014 m. spalio 22 d. Komisijos įgyvendinimo reglamentas (ES) Nr. 1117/2014 dėl išankstinių tiesioginių išmokų mokėjimų nuo 2014 m. spalio 16 d. Latvijoje ir Lietuvoje

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

REGLAMENTAI

| 22.10.2014 | LT | Europos Sąjungos oficialusis leidinys | L 303/1 |
| --- | --- | --- | --- |

22.10.2014

LT

Europos Sąjungos oficialusis leidinys

L 303/1

---

KOMISIJOS ĮGYVENDINIMO REGLAMENTAS (ES) Nr. 1117/2014

2014 m. spalio 22 d.

dėl išankstinių tiesioginių išmokų mokėjimų nuo 2014 m. spalio 16 d. Latvijoje ir Lietuvoje

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 29 straipsnio 4 dalies a punktą,

kadangi:

| (1) | Reglamento (EB) Nr. 73/2009 29 straipsnio 2 dalyje numatyta, kad išmokos pagal to reglamento I priede nurodytas paramos schemas mokamos laikotarpiu nuo gruodžio mėn. 1 d. iki kitų metų birželio 30 d. Tačiau to reglamento 29 straipsnio 4 dalies a punktu Komisijai leidžiama numatyti išankstines išmokas; |
| --- | --- |

(1)

Reglamento (EB) Nr. 73/2009 29 straipsnio 2 dalyje numatyta, kad išmokos pagal to reglamento I priede nurodytas paramos schemas mokamos laikotarpiu nuo gruodžio mėn. 1 d. iki kitų metų birželio 30 d. Tačiau to reglamento 29 straipsnio 4 dalies a punktu Komisijai leidžiama numatyti išankstines išmokas;

| (2) | Reglamento (EB) Nr. 73/2009 29 straipsnio 5 dalyje numatyta, kad valstybės narės gali pagal 2014 m. pateiktas paraiškas nuo 2014 m. spalio 16 d. mokėti išankstines išmokas, sudarančias iki 50 % tiesioginių išmokų, skiriamų pagal to reglamento I priede nurodytas paramos schemas; |
| --- | --- |

(2)

Reglamento (EB) Nr. 73/2009 29 straipsnio 5 dalyje numatyta, kad valstybės narės gali pagal 2014 m. pateiktas paraiškas nuo 2014 m. spalio 16 d. mokėti išankstines išmokas, sudarančias iki 50 % tiesioginių išmokų, skiriamų pagal to reglamento I priede nurodytas paramos schemas;

| (3) | Rusijos sprendimas uždrausti žemės ūkio produktų importą iš Sąjungos sukėlė didelių finansinių problemų kai kurių valstybių narių žemės ūkio sektoriams, iš kurių Latvija ir Lietuva paprašė leidimo numatyti didesnes nei 50 % išankstines išmokas, nurodytas Reglamento (EB) Nr. 73/2009 29 straipsnio 5 dalyje; |
| --- | --- |

(3)

Rusijos sprendimas uždrausti žemės ūkio produktų importą iš Sąjungos sukėlė didelių finansinių problemų kai kurių valstybių narių žemės ūkio sektoriams, iš kurių Latvija ir Lietuva paprašė leidimo numatyti didesnes nei 50 % išankstines išmokas, nurodytas Reglamento (EB) Nr. 73/2009 29 straipsnio 5 dalyje;

| (4) | siekiant padėti sumažinti šiuos sunkumus, kad ūkininkai galėtų padengti dėl embargo patirtus nuostolius tol, kol rinkos stabilizuosis, tikslinga leisti Latvijos ir Lietuvos ūkininkams gauti išankstines išmokas, sudarančias iki 70 % išmokų pagal Reglamento (EB) Nr. 73/2009 I priede nurodytas paramos schemas; |
| --- | --- |

(4)

siekiant padėti sumažinti šiuos sunkumus, kad ūkininkai galėtų padengti dėl embargo patirtus nuostolius tol, kol rinkos stabilizuosis, tikslinga leisti Latvijos ir Lietuvos ūkininkams gauti išankstines išmokas, sudarančias iki 70 % išmokų pagal Reglamento (EB) Nr. 73/2009 I priede nurodytas paramos schemas;

| (5) | vadovaujantis Europos Parlamento ir Tarybos reglamento (ES) Nr. 1306/2013 (2) 26 straipsnio 4 dalimi, iki gruodžio 1 d. Komisija, remdamasi turima nauja informacija, gali patikslinti tiesioginių išmokų koregavimo koeficientą. Todėl iki 2014 m. spalio 16 d. dar gali būti nežinomas koregavimo koeficientas, taikytinas dėl finansinės drausmės, nurodytos Reglamento (ES) Nr. 1306/2013 26 straipsnyje ir Europos Parlamento ir Tarybos reglamento (ES) Nr. 1307/2013 (3) 8 straipsnyje. Todėl didžiausios galimos mokėti išankstinės išmokos turėtų būti nustatytos kaip procentinė tiesioginių išmokų dalis prieš jas koreguojant pagal Reglamento (ES) Nr. 1306/2013 26 straipsnį. Mokant galutines išmokas nuo 2014 m. gruodžio 1 d. turėtų būti atsižvelgiama į tuo metu dėl finansinės drausmės taikytiną koregavimo koeficientą; |
| --- | --- |

(5)

vadovaujantis Europos Parlamento ir Tarybos reglamento (ES) Nr. 1306/2013 (2) 26 straipsnio 4 dalimi, iki gruodžio 1 d. Komisija, remdamasi turima nauja informacija, gali patikslinti tiesioginių išmokų koregavimo koeficientą. Todėl iki 2014 m. spalio 16 d. dar gali būti nežinomas koregavimo koeficientas, taikytinas dėl finansinės drausmės, nurodytos Reglamento (ES) Nr. 1306/2013 26 straipsnyje ir Europos Parlamento ir Tarybos reglamento (ES) Nr. 1307/2013 (3) 8 straipsnyje. Todėl didžiausios galimos mokėti išankstinės išmokos turėtų būti nustatytos kaip procentinė tiesioginių išmokų dalis prieš jas koreguojant pagal Reglamento (ES) Nr. 1306/2013 26 straipsnį. Mokant galutines išmokas nuo 2014 m. gruodžio 1 d. turėtų būti atsižvelgiama į tuo metu dėl finansinės drausmės taikytiną koregavimo koeficientą;

| (6) | kad išankstines išmokas galima būtų mokėti nuo 2014 m. spalio 16 d., šis reglamentas turėtų įsigalioti jo paskelbimo dieną; |
| --- | --- |

(6)

kad išankstines išmokas galima būtų mokėti nuo 2014 m. spalio 16 d., šis reglamentas turėtų įsigalioti jo paskelbimo dieną;

| (7) | šiame reglamente numatytos priemonės atitinka Tiesioginių išmokų vadybos komiteto nuomonę, |
| --- | --- |

(7)

šiame reglamente numatytos priemonės atitinka Tiesioginių išmokų vadybos komiteto nuomonę,

PRIĖMĖ ŠĮ REGLAMENTĄ:

1 straipsnis

Latvija ir Lietuva gali pagal 2014 m. pateiktas paraiškas nuo 2014 m. spalio 16 d. mokėti ūkininkams išankstines išmokas, sudarančias iki 70 % tiesioginių išmokų, nurodytų Reglamento (EB) Nr. 73/2009 I priede, neatsižvelgdamos į Reglamento (ES) Nr. 1306/2013 26 straipsnyje ir Reglamento (ES) Nr. 1307/2013 8 straipsnyje numatytus sumažinimus dėl finansinės drausmės, jeigu pagal Reglamento (EB) Nr. 73/2009 20 straipsnį atliktas atitikties paramos skyrimo sąlygoms patikrinimas. Paramos gavėjams išmokant galutines išmokas nuo 2014 m. gruodžio 1 d. atsižvelgiama į tuo metu bendrai 2014 kalendorinių metų tiesioginių išmokų sumai dėl finansinės drausmės taikytiną koregavimo koeficientą.

2 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

Šis reglamentas privalomas visas ir tiesiogiai taikomas visose valstybėse narėse.

Priimta Briuselyje 2014 m. spalio 22 d.

Komisijos vardu

Pirmininkas

José Manuel BARROSO

---

(1)  OL L 30, 2009 1 31, p. 16.

1

(2)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 458/2008 (OL L 347, 2013 12 20, p. 549).

2

(3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

3

---